**МОДЕЛ УГОВОРА**

**Уговор**

**о** **радовима на замени расвете у објекту општинске управе Кладово**

**Уговорне стране**

1. ОПШТИНСКА УПРАВА КЛАДОВО, ул. Краља Александра бр. 35, Кладово, матични број 07213182, шифра делатности 8411, ПИБ 100697090 коју заступа начелник, Душан Белић (у даљем тексту: НАРУЧИЛАЦ),

и

**2**) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_ број \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_, (уписати податке за самосталног понуђача или носиоца групе за случај заједничке понуде)

2/1) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_ број \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_, а који наступа као а) члан групе понуђача, б) подизвођач (заокружити а или б сходно статусу)

(у даљем тексту: **Извођач радова**).

Напомена: Позиције 2/1, попуњавају чланови групе понуђача у случају да понуду подноси група понуђача односно подизвођач/и уколико је ангажован за реализацију уговора. У том случају треба да назначе свој статус заокруживањем а) или б). У случају подношења понуде од стране групе понуђача подаци за носиоца посла се уписују у позицији 2).

**УГОВОРНЕ СТРАНЕ КОНСТАТУЈУ:**

- да је Наручилац, на основу Закона о јавним набавкама („Службени гласник РС” бр. 91/l 9 и 92/23 – у даљем тексту: Закон) спровео отворени поступак јавне набавке чији је предмет набавка радова – Радови на замени расвете у објекту општинске управе Кладово, ЈН бр - 15/2024**,** реф.бр. 405-68/2024 -III, са циљем закључивања уговора

- да је Извођач радова доставио (заједничку/са подизвођачем) понуду број: \_\_\_\_\_\_***(биће преузето из понуде)***, заведену код Наручиоца под бројем: \_\_\_\_\_\_\_\_\_***(попуњава Наручилац)***, (у даљем тексту: Понуда), која у потпуности одговара спецификацијама из конкурсне документације, налази се у прилогу Уговора и саставни је део Уговора (Прилог 1);

- да је Наручилац Одлуком о додели уговора, број: \_\_\_\_\_\_\_\_\_\_***(попуњава Наручилац)***, доделио уговор о Радовима на замени расвете у објекту општинске управе Кладово.

**ПРЕДМЕТ УГОВОРА**

**Члан 1.**

Предмет овог уговора су радови на замени расвете у објекту општинске управе Кладово, ЈН бр - 15/2024, у складу са Техничком спецификацијом и предмером и предрачуном, из Конкурсне документације и понуде, која је саставни део овог уговора (Прилог 2).

Ради извршења предмета овог уговора, Извођач радова се обавезује да обезбеди радну снагу, материјал, грађевинску и другу опрему, изврши радове, као и све друго неопходно за потпуно извршење предмета овог уговора.

**ЦЕНА И НАЧИН ПЛАЋАЊА**

**Члан 2.**

Наручилац се обавезује да за радове који су предмет из члана 1. овог уговора изврши уплату на рачун Извођача радова бр. \_\_\_\_\_\_\_\_\_\_\_\_\_\_\_код \_\_\_\_\_\_\_\_\_\_\_\_\_\_\_\_\_ банке у укупном износу од \_\_\_\_\_\_\_\_\_\_\_\_\_\_\_\_\_\_\_\_ динара без ПДВ ***(попуњава Наручилац)*** (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара без ПДВ) ***(попуњава Наручилац).***

**Обавезу плаћања ПДВ има Наручилац.**

Укупан износ радова износи \_\_\_\_\_\_\_\_\_\_\_\_\_\_\_\_\_\_\_\_\_\_ динара са ПДВ ***(попуњава Наручилац)*** (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара са ПДВ). ***(попуњава Наручилац)***

У цену су урачунати сви пратећи и зависни трошкови које Извођач има у реализацији радова из члана 1. овог уговора. Накнадно обрачунате трошкове од стране Извођача радова, Наручилац неће узети у обзир.

Јединичне цене су фиксне и не могу се мењати.

Коначна цена изведених радова утврдиће се на основу количина стварно изведених радова, а који су предмет овог уговора, уписаних и оверених од стране Стручног надзора, Наручиоца.

Ако Извођач радова без оправданог разлога одбија учешће у коначном обрачуну или одуговлачи са својим учешћем у изради обрачуна, Наручилац може да изврши обрачун и да о томе обавести Извођача радова.

**Члан 3.**

Плаћање ће се извршити у року до 45 дана од дана пријема радова од стране овлашћеног лица Наручиоца које ће вршити надзор над извођењем радова, и по достављању средстава обезбеђења - бланко сопствених меница за отклањање недостатака у гарантном периоду од \_\_\_\_\_\_\_\_\_\_\_\_\_\_(*најмање 2 – биће уписано из понуде* ) године на изведене радове и у гарантном периоду од\_\_\_\_\_\_\_\_\_\_\_\_\_\_ (*најмање 5 – биће уписано из понуде )* година на рок трајања светиљки за опште и спољно освељење.

Кoмплетну документацију: одговарајуће атесте за уграђени материјал и набавку опреме и другу документацију Извођач доставља стручном надзору који ту документацију чува дo примопредаје, у супротном се неће извршити плаћање тих позиција, што Извођач признаје без права на приговор.

.

**СРЕДСТВА ОБЕЗБЕЂЕЊА**

**Члан 4.**

1) Привредни сугјекат - извођач радова се обавезује да на дан закључења Уговора достави: бланко сопствену меницу као **средство обезбеђења за добро извршење посла**, која мора бити евидентирана у Регистру меница и овлашћења Народне банке Србије. Бланко сопствена меница треба да буде потписана од стране лица овлашћеног за заступање оригиналним потписом. Уз меницу мора бити достављено уредно попуњено менично

овлашћење – писмо, са клаузулама „без протеста“, на име доброг извршења посла и са назначеним износом од 10% од укупне уговорене вредности без обрачунатог ПДВ-а и потврда о регистрацији менице. Уз меницу мора бити достављен ОП образац и копија картона депонованих потписа, који је издат од стране пословне банке коју понуђач наводи у меничном овлашћењу – писму. У случају промене лица овлашћеног за заступање менично овлашћење – писмо остаје на снази. Потпис овлашћеног лица на меници и меничном овлашћењу – писму мора бити идентичан са потписом или потписима са картона депонованих потписа. Ако се у току реализације уговора промене рокови за извршење уговорне обавезе, мора се продужити важење средства финансијског обезбеђења пре истека важећег. Рок важења средства финансијског обезбеђења за добро извршење посла мора бити најмање 30 (тридесет) дана дужи

од дана истека важности уговора. У случају да извођач радова не изврши своје уговорне обавезе у свему у складу са закљученим уговором, изврши их делимично или касни са извршењем уговорених обавеза, Наручилац ће активирати средство финансијског обезбеђења. По извршењу уговорних обавеза Извођача радова, средство финансијског обезбеђења за добро извршење посла ће бити враћено.

2) Средства обезбеђења за отклањање грешака у гарантном року и то:

2.1.) **За радове - гарантни период је најмање две године**  :

Привредни субјекат - извођач радова се обавезује да на дан приморедаје радова достави: бланко сопствену меницу као средство обезбеђења за отклањање грешака у гарантном периоду, која мора бити евидентирана у Регистру меница и овлашћења Народне банке Србије. Бланко сопствена меница треба да буде потписана од стране лица овлашћеног за заступање оригиналним потписом. Уз меницу мора бити достављено уредно попуњено менично овлашћење – писмо, са клаузулама „без протеста“, на име : отклањања грешака у гарантном року за радове по уговору , и са назначеним износом од **5 %** од укупне уговорене вредности без обрачунатог ПДВ-а Уз меницу мора бити достављен ОП образац и копија картона депонованих потписа, који је издат од стране пословне банке

коју понуђач наводи у меничном овлашћењу – писму, и потврда о регистрацији менице.

У случају промене лица овлашћеног за заступање менично овлашћење – писмо остаје на снази. Потпис овлашћеног лица на меници и меничном овлашћењу – писму мора бити идентичан са потписом или потписима са картона депонованих потписа. Рок важења средства финансијског обезбеђења за отклањање грешака у гарантном року за радове мора бити најмање две године од дана примопредаје. У случају да извођач радова не изврши своје уговорне обавезе у свему у складу са закљученим уговором, изврши их делимично или касни са извршењем уговорених обавеза, Наручилац ће активирати средство финансијског обезбеђења. По истеку рока од две године и уговорних обавеза Извођача радова, средство финансијског обезбеђења за отклање грешака у гарантном периоду за радове ће бити враћено.

2.2) **За светиљке за опште и спољно осветљење је гарантни период најмање 5 година**: Привредни субјекат - извођач радова се обавезује да на дан приморедаје радова достави: бланко сопствену меницу као средство обезбеђења за отклањање грешака у гарантном периоду за светиљке за опште и спољно осветљење, која мора бити евидентирана у Регистру меница и овлашћења Народне банке Србије. Бланко сопствена меница треба да буде потписана од стране лица овлашћеног за заступање оригиналним потписом. Уз меницу мора бити достављено уредно попуњено менично овлашћење –

писмо, са клаузулама „без протеста“, на име отклањања грешака у гарантном року за светиљке за опште и спољно осветљење, и са назначеним износом од **5 %** од укупне уговорене вредности без обрачунатог ПДВ-а Уз меницу мора бити достављен ОП образац и копија картона депонованих потписа, који је издат од стране пословне банке

коју понуђач наводи у меничном овлашћењу – писму, и потврда о регистрацији менице.

У случају промене лица овлашћеног за заступање менично овлашћење – писмо остаје на снази. Потпис овлашћеног лица на меници и меничном овлашћењу – писму мора бити идентичан са потписом или потписима са картона депонованих потписа. Рок важења средства финансијског обезбеђења за отклањање грешака у гарантном року за светиљке за опште и спољно осветљење мора бити најмање пет година од дана примопредаје. У случају да извођач радова не изврши своје уговорне обавезе у свему у складу са закљученим уговором, изврши их делимично или касни са извршењем уговорених обавеза, Наручилац ће наплатити средство финансијског обезбеђења.

У случају наступања услова за продужење рока за извођење радова, Извођач радова је у обавези да продужи важење средстава обезбеђења.

Гаранције за отклањање недостатака у гарантном року Наручилац може да наплати уколико Извођач радова не отпочне са отклањањем недостатака у року од 5 дана од дана пријема писаног захтева Наручиоца.

По истеку гарантног рока, Наручилац ће предметна средства обезбеђења - гаранције вратити на писани захтев Извођача радова.

**РОК И МЕСТО ИЗВОЂЕЊА РАДОВА**

**Члан 5.**

Извођач радова се обавезује да предмет овог уговора изведе у року од \_\_\_\_\_\_\_\_(*највише 45) радних* дана ***(биће преузет из понуде)*** од дана увођења у посао.

Утврђени рок је фиксан и не може се мењати без сагласности Наручиоца.

Место извршења радова је у Кладову, седиште наручиоца.

**Члан 6.**

Рок за извршење предмета Уговора продужава се на писани захтев Извођача радова, и то:

- у случају елементарних непогода (земљотрес, поплава, пожар), у случају неповољних временских услови (спољна температура), као и другим догађајима са карактером „више силе”;

- услед измене пројектно-техничке документације по налогу Наручиоца под условом да обим радова по измењеној техничкој документацији знатно превазилази обим уговорених радова, и

- у другим изузетним случајевима.

Корекција и/или продужење рока за извођење радова је важећа према овом уговору само ако је писаним путем одобрена од стране Наручиоца и Стручног надзора Наручиоца.

Ако Извођач радова падне у доцњу са извођењем радова, нема право на продужење уговореног рока због околности које су настале у време доцње.

Уколико атмосферске и климатске прилике током извођења радова буду изузетно неуобичајене за конкретно годишње доба и по свом интензитету су такве да могу утицати на квалитет извођења појединих радова, Наручилац ће признати право Извођачу радова на корекцију и/или продужење рока за време трајања истих.

**ИЗМЕНА ТОКОМ ТРАЈАЊА УГОВОРА, ВИШКОВИ, ХИТНИ,**

**НЕПРЕДВИЂЕНИ И НАКНАДНИ РАДОВИ**

**Члан 7.**

Уколико се у току извођења уговорених радова појави потреба за извођењем вишкова радова у односу на количине из предрачуна радова и Понуде, Извођач је дужан да застане са том врстом радова и о томе обавести стручни надзор и Наручиоца у писаној форми.

Објективне околности услед којих могу настати вишкови радова искључиво представљају потребу утврђену на лицу места за извођењем тих радова чије количине превазилазе уговорене количине радова.

Извођач је дужан да одмах по утврђивању потребе за извођењем увећаних количина радова, достави Наручиоцу преглед вишкова и мањкова са уговореним јединичним ценама.

У случају да се укаже потреба за извођењем вишкова радова, надзорни орган не може дати налог за њихово извођење без претходне сагласности Наручиоца.

Извођач се обавезује да вишкове радова који превазилазе уговорене количине, изведе по уговореним јединичним ценама из понуде број. \_\_\_\_\_\_\_\_\_\_\_ од \_\_\_\_\_\_ 2024. године, уз претходну писану сагласност Наручиоца и по закључењу анекса уговора.

Вишкови радова који су изведени без претходно прибављене писане сагласности Наручиоца, неће бити прихваћени без обзира да ли су признати од стране надзорног органа.

По прихватању прегледа вишкова и мањкова радова од стране Наручиоца, са Извођачем ће се закључити анекс овог уговора.

Вишак радова биће дефинисан Анексом овог уговора, у складу са опредељеним средствима Законом о буџету Републике Србије за годину у којој се сачињава Анекс и у том случају се мења овај уговор током његовог трајања, сагласно чл. 155-161. Закона о јавним набавкама, без спровођења поступка нове јавне набавке.

Утврђена вредност свих изведених радова не може бити већа од уговорене вредности по основном уговору и анексима уговора.

Вишак радова на количине из Предмера и предрачуна радова и Понуде, Извођач је дужан да изведе у оквиру рока предвиђеног чланом 5. овог уговора.

**Члан 8.**

Непредвиђени радови се уговарају у складу са чланом 158. Закона о јавним набавкама.

**Члан 9 .**

Накнадни радови су радови који нису уговорени и нису нужни за испуњење овог Уговора а Наручилац захтева да се изведу, у смислу тачке 9, став 1. алинеја 8. Посебних узанси о грађењу („Службени лист СФРЈˮ, број 18/77).

Извођач нема право на накнаду за изведене накнадне радове у смислу става 1, овог члана, без постигнуте писане сагласности уговорних страна кроз анекс овог Уговора.

Изведени накнадни радови, без писане сагласности уговорних страна, не производе правне последице.

**ОБАВЕЗЕ УГОВОРНИХ СТРАНА**

**Члан 10.**

Наручилац се обавезује да:

- Обезбеди вршење стручног надзора у току извођења радова,

- Извођачу радова плати цену за извршене радове из члана 1. овог уговора, према јединичним ценама из Понуде,

- од Извођача радова прими изведене радове у складу са уговореним одредбама;

**Члан 11.**

Извођач радова се обавезује да радове који су предмет овог уговора изведе стручно, квалитетно и у уговореном року, у складу са важећим прописима, стандардима, инвестиционо-техничком документацијом и овим уговором.

Извођач радова се обавезује да:

- радове који су предмет Уговора, изведе у потпуности према Уговору,

- обезбеди довољну радну снагу и благовремену испоруку уговореног материјала потребних за извођење уговором преузетих обавеза;

- уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику фаза;

- осигура безбедност свих лица на терену, као и одговарајуће обезбеђење и превоз материјала и слично, тако да се Наручилац ослобађа свих одговорности према државним органима, трећим лицима и стварима трећих лица, што се тиче безбедности, прописа о заштити животне средине и радно-правних прописа за време укупног трајања извођења радова до сачињавања записника о примопредаји радова;

- се строго придржава мера заштите и безбедности на раду, као и противпожарне заштите;

- омогући вршење стручног надзора на извршеним радовима;

- сноси трошкове отклањања уочених недостатака од стране овлашћеног лица Наручиоца за примопредају;

- гарантује квалитет изведених радова и употребљеног материјала, с тим да отклањању недостатка у гарантном року за изведене радове мора да приступи у року од 5 дана по пријему писаног позива од стране Наручиоца.

Извођач радова је одговоран за целокупну штету која настане трећим лицима као последица пружања услуге.

**НАЧИН И КВАЛИТЕТ ИЗРАДЕ**

**Члан 12.**

За укупан уграђени материјал у складу са пројектном документацијом, Извођач радова мора да има сертификате квалитета и атесте уколико се захтевају по важећим прописима и мерама.

Уколико Наручилац, а преко стручног надзора, утврди да уграђени материјали не одговарају стандардима и техничким прописима, одбија их и забрањује њихову употребу.

Извођач радова је дужан да о свом трошку обави одговарајућа испитивања материјала.

Извођач радова је одговоран уколико употреби материјал који не одговара квалитету.

**Члан 13.**

Извођач радова је дужан да у току гарантног рока, на први писани позив Наручиоца, отклони о свом трошку све недостатке који се односе на уговорени квалитет извршених радова и уграђених материјала.

Ако Извођач радова не приступи извршењу своје обавезе из претходног става у року од 5 дана по пријему писаног позива од стране Наручиоца, Наручилац је овлашћен да за отклањање недостатака, наплати гаранцију банке за отклањање недостатака у гарантном року.

Уколико гаранција за отклањање недостатака у гарантном року не покрива у потпуности трошкове настале поводом отклањања утврђених недостатака, Наручилац има право да од Извођача радова тражи накнаду штете, до пуног износа стварне штете.

**ЗАВРШЕТАК И ПРИМОПРЕДАЈА РАДОВА**

**Члан 14.**

Извођач радова је дужан да, приликом сачињавања Записника о примопредаји радова, преда Наручиоцу сву техничку и атестну документацију која се односи на извођење радова и испоручена добра .

Грешке, односно недостатке које утврди Наручилац преко Стручног надзора у току односно по завршетку извођења радова, Извођач радова мора да отклони без одлагања.

**УГОВОРНА КАЗНА**

**Члан 15.**

Уколико Извођач радова не заврши радове који су предмет овог уговора у уговореном року, дужан је да плати уговорну казну у висини 0,5‰ (промила) од укупно уговорене вредности за сваки дан закашњења, с тим што укупан износ казне не може бити већи од 5% (процената) од вредности укупно уговорених радова.

Наплату уговорне казне Наручилац ће извршити, без претходног пристанка Извођача радова, умањењем износа наведеног у окончаној ситуацији.

**ГАРАНТНИ РОК**

**Члан 16.**

Гарантни период за све изведене радове износи \_\_\_\_\_\_\_\_(*минимално 2*) године.

Гарантни период светиљки за опште и спољно осветљење је \_\_\_\_\_\_(*минимално 5*) година .

**Члан 17.**

Извођач је дужан да у току гарантног рока, на први писани позив Наручиоца, отклони о свом трошку све недостатке који се односе на уговорени квалитет извршених радова и уграђених материјала.

Ако Извођач не приступи извршењу своје обавезе из претходног става у року од 5 дана по пријему писаног позива од стране Наручиоца, Наручилац је овлашћен да за отклањање недостатака, наплати гаранцију банке за отклањање недостатака у гарантном року.

Уколико гаранција за отклањање недостатака у гарантном року не покрива у потпуности трошкове настале поводом отклањања утврђених недостатака, Наручилац има право да од Извођача тражи накнаду штете, до пуног износа стварне штете.

**РИЗИК И ОСИГУРАЊЕ**

**Члан 18.**

До примопредаје радова, ризик случајне пропасти и оштећења радова, материјала и опреме сноси Извођач радова. После примопредаје, ризик случајне пропасти и оштећења сноси Наручилац.

Извођач је одговоран за целокупну штету која настане трећим лицима као последица извођења радова, а на основу полисе осигурања од професионалне одговорности за штету проузроковану трећим лицима у минималном износу од 20 % од процењене вредности - 594.000,00 динара, коју је поднео у понуди, с тим да Понуђач има обавезу да полиса буде важећа током целог периода извођења радова.

**РАСКИД УГОВОРА**

**Члан 19.**

Уговор се закључује даном потписивања обе уговорне стране.

Свака од уговорних страна може једнострано раскинути Уговор у случају када друга страна не испуњава или неблаговремено испуњава своје уговором преузете обавезе.

Наручилац може једнострано раскинути уговор у случају да Извођач радова не испуни благовремено своју уговором преузету обавезу, у складу са Законом о облигационим односима.

Наручилац има право да једнострано откаже овај уговор уколико Извођач радоване не поштује рокове дефинисане уговором, не отклони недостатке у пружању услуга, и у другим случајевима на начин и под условима предвиђеним Законом о облигационим односима.

**Члан 20.**

О раскиду Уговора, уговорна страна је дужна да писаним путем обавести другу уговорну страну.

Уговор ће се сматрати раскинутим по протеку рока од 15 дана од дана пријема писаног обавештења о раскиду Уговора.

**Члан 21.**

У случају једностраног раскида уговора, Наручилац има право да активира гаранцију банке за добро извршење посла.

Уговор се раскида изјавом у писаној форми која се доставља другој уговорној страни и са отказним роком од 15 дана од дана достављања изјаве.

У случају једностраног раскида уговора, Извођач радова је дужан да добра и изведене радове које је прибавио и радове које је извео, обезбеди од пропадања и да их записнички преда Комисији коју образује Наручилац.

**ВИША СИЛА**

**Члан 22.**

У случају наступања околности које ометају, спречавају или онемогућавају извршење уговорних обавеза било које уговорне стране, а које се према важећим прописима и својој природи сматрају вишом силом, уговорне стране се ослобађају од извршења обавеза за време док виша сила траје.

Уговорна страна погођена вишом силом дужна је да, без одлагања, писаним путем обавести другу уговорну страну о настанку, као и о престанку више силе.

Наступање више силе у смислу овог уговора продужава рок за испуњење уговорних обавеза за све време трајања околности које представљају вишу силу, као и за време које је разумно потребно за отклањање њених последица.

Уговорне стране не могу се позивати на вишу силу због околности које су им биле познате у моменту закључења Уговора.

**ИЗМЕНЕ И ДОПУНЕ УГОВОРА**

**Члан 23.**

Уговор ступа на снагу даном потписивања од стране овлашћених лица обе уговорне стране, а примењиваће се од дана увођења Извођача радова у посао.

Измене и допуне овог уговора производиће правно дејство само ако су сачињене у писаној форми и потписане од овлашћених представника уговорних страна, у складу са Законом о јавним набавкама, Законом о облигационим односима и другим прописима који регулишу ову област.

**ПРЕЛАЗНЕ И ЗАВРШНЕ ОДРЕДБЕ**

**Члан 24.**

За све што није предвиђено овим уговором, примењиваће се одредбе Закона о облигационим односима, Закона о планирању и изградњи, Посебних узанси о грађењу и подзаконских аката донетих на основу Закона о планирању и изградњи.

**Члан 25.**

Потраживања из овог уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима.

**Члан 26.**

Уговорне стране су сагласне да све спорове који настану у реализацији или тумачењу овог уговора реше споразумно преко својих представника, а у складу са Законом о облигационим односима и другим позитивним прописима.

У случају да се примена и тумачење одредби овог уговора не може решити на начин дефинисан у претходном ставу, надлежан је Привредни суд у Зајечару.

**Члан 27.**

Овај Уговор је сачињен у 4 (четири) истоветних примерака од којих 2(два) примерка задржава Наручилац, а 2 (два) примерка Извођач радова.

|  |  |  |
| --- | --- | --- |
| **НАРУЧИЛАЦ** |  | **ИЗВОЂАЧ РАДОВА** |
|  |  |  |
|  |  |  |
|  |  |  |
|  |  |  |